Aina silloin tällöin mietin,
millaista elämäni olisi ollut, jos tätä ei olisi tapahtunut.
Silloin tällöin uskon ansaitsevani anteeksiannon.
Että tekoni voi sovittaa.
KUOLEMANRANGAISTUS OTETTIIN USA:SSA TAAS KÄYTTÖÖN 1976
SEN JÄLKEEN YLI 8 000 IHMISTÄ ON TUOMITTU KUOLEMAAN MURHASTA
JAKSO KERTOO KUOLEMAANTUOMITUSTA VANGISTA #0-989102
Olen hyvin pahoillani tapahtuneesta.
Voisinpa ottaa sen takaisin.
Tekoni ei määritä minua.
Miten pystyin sellaiseen?
NETFLIX-ALKUPERÄISSARJA
Ammuin ensin kerran ja sitten lähempää toisen.
BEXARIN PIIRIKUNTA SERIFFIN TOIMISTO
Häntä ammuttiin poskeen. Luoti pysähtyi leukaan.
Jahtasin häntä pöydän taa ja puukotin häntä noin 25 kertaa.
En voinut uskoa sitä. En voinut uskoa, että tapoin jonkun.
En kadu sitä.
Hän alkoi puukottaa miestä sohvalla.
ELÄMÄÄ SEURAUSTEN KANSSA
VUONNA 1995 JOSH NELSON JA KEITH BRENNAN
MURHASIVAT YSTÄVÄNSÄ TOMMY OWENSIN
UNIONIN RANGAISTUSLAITOS RAIFORD, FLORIDA
V. 1996 TUOMITTU JOSH NELSON ON VIETTÄNYT
YLI PUOLET ELÄMÄSTÄÄN KUOLEMANJONOSSA
Nimeni on Joshua David Nelson. Olen 40-vuotias ja kuolemanjonossa.
Olen ollut täällä 20 vuotta.
Olin 18 vuotta ja kaksi kuukautta vanha tämän tapauksen aikoihin.
Varhaisimmat muistoni ovat alkoholisti-isästäni.
Olin luultavasti neljän tai viiden, ehkä nuorempikin.
Heti kun hän tuli sisään, äiti oli odottamassa ja se alkoi.
He alkoivat riidellä. Riita täytti koko asuntovaunun.
Juoksin huoneeseeni ja pysyin siellä piilossa.
Itkin, kun tiesin mitä tapahtui. Isä hakkasi äitiä.
En voinut auttaa häntä. Pelkäsin myös, että olen seuraava.
Olin varmaan seitsemän vanha, kun he lopultakin ottivat eron.
Luulin, että tilanne paranisi, kun olin kaksin äidin kanssa.
Mutta ei se parantunut.
CAPE CORAL, FLORIDA
Muutimme Floridaan.
Vuoden sisään minut pidätettiin neljä tai viisi kertaa.
Siinä oli useita autovarkauksia ja murtoja.
Käytin huumeita.
Kokeilin marihuanaa ja alkoholia.
Viinaa, kaljaa, unilääkkeitä.
Imppasin pari kertaa bensaakin.
Kun oikeus kuuli siitä, he ehdottivat, että menen huumevieroitukseen.
Tulin eräänä päivänä paikalle. Nuoret nakataan niihin paikkoihin.
Siellä on kymmenen samanikäistä poikaa,
jotka ovat siellä todennäköisesti samasta syystä.
Minä ja Keith -
ajauduimme yhteen ja aloimme jutella.
Meistä tuli todella hyviä ystäviä.
Ystävyys vahvistui sitä enemmän, mitä kauemmin olimme vieroituksessa.
Olimme ystäviä ulkonakin.
Menimme samaan high schooliin ja olimme yhdessä joka päivä.
Aloimme treffailla kahta siskosta. Tina oli nuorempi sisko,
ja hän alkoi seurustella Keithin kanssa.
Siten me kaikki päädyimme yhteen.
Tommy päätyi porukkaamme toisen ystävämme kutsumana.
Kerran Tommy vain ilmestyi luoksemme autollaan.
Aluksi en juurikaan ollut hänen kanssaan tekemisissä.
Hän vaikutti kunnolliselta ihmiseltä.
Hän oli vähän meitä vanhempi. Aloimme sitten hengailla yhdessä.
Kun minä ja Keith olimme vieroituksessa,
pakenimme todellisuuttamme fantasioimalla.
"Kun pääsemme ulos, voimme tehdä rikoksia."
Parantaisimme elämänlaatuamme. Pääsisimme irti tästä kaikesta.
Siirrytään sitten siihen päivään.
En muista tarkalleen, miten se tuli puheeksi, mutta puheeksi se tuli.
Voisimme tappaa Tommyn.
Voisimme ottaa hänen autonsa ja rahansa.
Ja tehdä mitä vain tahdoimme. Olla omillamme.
Ensin ajattelin, että laskemme vain vähän höyryjä pihalle.
En juuri miettinyt sitä.
En uskonut, että se tapahtuu oikeasti.
En varsinaisesti tehnyt siitä mitään suunnitelmia -
pikkutarkasti.
En tehnyt sellaista.
Ei myöskään Keith.
LOUNAINEN 16. AVENUE
Soitimme hänelle. Hän tuli hakemaan meidät. Ajelimme ympäriinsä.
Keith sanoi: "Kuule, meidän täytyy hommata rahaa."
Hän sanoi: "Okei."
Ja Keith sanoi: "Jos annamme sinulle osan rahoista,
vietkö meidät tapaamispaikalle, niin voimme hakea rahat."
Tommy sanoi: "Joo, kyllä minä teitä autan."
En vieläkään ajatellut:
"No niin, nyt se tapahtuu.
Nyt tapamme hänet."
Ajoimme hylätylle alueelle.
Se oli joutomaata Cape Coralissa.
Sanoimme hänelle: "Odotamme tyyppiä täällä.
Hän tuo meille rahat."
Nousimme autosta.
Baseballmaila tuli Tommylta.
Hän piti sitä autonsa takapenkillä.
Turvallisuuden vuoksi.
Kun nousin autosta, käytin sitä perusteena.
"Olemme pimeässä keskellä ei mitään.
Otan tämän mailan siltä varalta, että metsästä tulee joku."
Minä ja Keith olimme ulkona ja puhuimme siitä, mitä pian tapahtuu.
Sanoin: "Lyön ensin tajun kankaalle.
Hoida homma loppuun."
Eli siis tapa.
Sitten mietimme, miten saamme hänet autosta.
Tiesimme, miten suuressa arvossa hän piti autoaan.
Hän rakasti sitä.
Keithillä oli mattoveitsi.
Viilsimme sillä puskuria.
"Hei, olet varmaan matkalla tänne -
törmännyt johonkin tai autolle sattui jotain.
Puskurissa on naarmu."
Hän nousi autosta.
Hän katsoi puskuria.
Tunsin adrenaliinisyöksyn ja yritin saada itseni tekemään sen.
En pystynytkään siihen.
Sitten astuin sen osan ohi,
joka sisälläni esti minua tekemästä sitä,
ja löin häntä baseballmailalla.
Hän kaatui maahan.
Yritin lyödä häntä uudestaan.
Ja...
Sitten oikeasti löin häntä, ja...
Ja hän vain itki ja kirkui.
Tai ei kirkunut, vaan valitti ja sanoi:
"Lopeta. Ole kiltti ja lopeta."
Anellen.
Ja sitten...
Silloin hän sanoi:
"Ottakaa autoni, ottakaa rahani."
Kävelimme sivummalle ja pohdimme:
"Onko se mahdollista?"
Puhuimme siitä ja sanoimme:
"Ei se ikinä onnistu. Joudumme tästä vaikeuksiin."
Keith mainitsi sopimuksemme.
Jos minä kolkkaan Tommyn, Keith lopettaa hänet.
Niinpä löin häntä mailalla.
Löin häntä uudestaan.
Hän lakkasi metelöimästä, anelemasta, puhumasta.
Keith otti kengännauhan toisesta kengästään -
ja sitoi hänet.
Sanoin: "Keith, se on nyt sinun hommasi. Hän on tajuton."
Silloin Tommy sanoi: "En ole tajuton!"
Kävelin hänen luokseen.
Löin häntä mailalla vielä useita kertoja.
Todella kovaa.
Kaikki elämässäni kestämäni pääsi silloin pintaan. Kaikki tunteeni, kaikki raivo ja...
Se vain...
Se vain tapahtui siinä hetkessä, ja...
Hän ei enää... Hän oli jo tajuton, koska hän ei...
Hän ei sanonut mitään muuta, hän ei...
Hän ei vastustanut.
Keith meni hänen luokseen ja alkoi leikata hänen kurkkuaan mattoveitsellä.
Raahasimme hänet paikkaan, jossa oli enemmän puskia -
ja voisi sanoa maanpeitekasveja. Ei siis suoraan tien viereen.
Otimme ison puulankun ja panimme sen hänen päälleen.
Kun ajoimme pois, heitimme mailan veteen ja veitsen pois.
Hävitimme vaatteemme,
koska olimme aivan... veressä.
VÄLITTÖMÄSTI TOMMYN MURHAN JÄLKEEN -
JOSH JA KEITH AJOIVAT TAPAAMAAN TYTTÖYSTÄVIÄÄN
TINA OLI KEITHIN TYTTÖYSTÄVÄ MURHAN TAPAHTUMA-AIKAAN
HÄN SUOSTUI HAASTATTELUUN SILLÄ EHDOLLA,
ETTEI HÄNEN HENKILÖLLISYYTTÄÄN PALJASTETA
Siskoni tapasi Joshin McDonaldsissa, koska tämä oli siellä töissä.
KEITHIN EX-TYTTÖYSTÄVÄ
Tapasin Keithin Joshin kautta,
ja pian sen jälkeen aloimme seurustella.
Meillä kaikilla oli ongelmia kotona.
Olimme kaikki puhuneet jo pitkään siitä,
että tahdomme karata yhdessä.
Suurin ongelmamme oli keksiä, miten pääsemme minnekään.
Keith ja Josh sanoivat:
"Älkää huolehtiko." He hankkisivat auton.
Sinä päivänä he soittivat ja sanoivat: "Lähdemme tänä yönä."
Suostuimme ja jäimme odottelemaan soittoa.
Sitten lähtisimme kotoa ja kävelisimme kadulle odottamaan autoa.
Heti kun näimme Tommyn auton, tiesimme että jotain oli pielessä.
Olivatko he jotenkin suostutelleet Tommyn luopumaan autostaan,
vai mistä oli kyse?
Molemmat olivat hyvin hiljaisia, ja kysyimme: "Missä Tommy on?"
Keith vastasi: "Tapoimme hänet."
JOSH JA KEITH AJOIVAT TYTTÖYSTÄVÄNSÄ
1 900 KILOMETRIN PÄÄHÄN NEW JERSEYYN
HEIDÄT PIDÄTETTIIN VIIKKOA MYÖHEMMIN,
KUN SISKOKSET PUHUIVAT VIRANOMAISILLE
SYYTEKIRJELMÄ
JOSHUA D. NELSON (VALKOINEN MIES, S. 16/01/77)
KEITH H. BRENNAN (VALKOINEN MIES, S. 18/3/78)
1. ASTEEN HARKITTU MURHA 1. ASTEEN TÖRKEÄ MURHA
RYÖSTÖ TAPPAVAA ASETTA KÄYTTÄEN
JOSH JA KEITH TUOMITTIIN KUOLEMAAN VUONNA 1996
KOSKA KEITH OLI MURHAN TAPAHTUESSA 16,
HÄNEN RANGAISTUKSENSA LIEVENNETTIIN ELINKAUTISEKSI
STONY POINT, NEW YORK
Tässä kuvassa Tommy on noin 18-vuotias.
Tässä Tommy oli töissä Winn-Dixiessä.
Hän oli silloin noin 16 vuotta.
TOMMYN ÄITI
Tämä on viimeinen hänestä otettu kuva.
Tommy on siinä kuolemaansa edeltävänä torstaina sisareni kanssa.
Tuo oli se auto, niiden poikien tahtoma Ford Probe.
Minä otin tämän kuvan.
Tommy kutitti tätinsä kylkeä.
Seuraavana yönä hänet tapettiin.
Tuo siis on viimeinen hänestä otettu kuva.
Tommy oli hyvin iloinen ja energinen ihminen.
Hän piti autoista, stereoiden asentamisesta.
Aina menossa, sai helposti ystäviä.
En usko, että hänellä oli vihollisia.
Ei ikinä juonut eikä polttanut. Parempaa ihmistä ei ollutkaan.
Hän oli menossa kansalaisopistoon.
Hän oli juuri alkanut opiskella rikosoikeutta. Hän tahtoi poliisiksi.
Hän sanoi, että ostaa paritalon.
Hän asuisi toisella puolella perheensä kanssa ja minä toisella puolella.
Hänellä olisi pihatiellä Lamborghini.
Sanoin: "Okei."
Se kuulosti silloin hyvältä.
Emme aluksi tienneet, mitä oli tapahtunut.
Emme osanneet kuvitella tällaista.
Menimme käymään Joshilla ja puhuimme hänen isäpuolelleen.
Menimme high schoolille puhumaan hänen ystävilleen.
He olettivat, että joukko meni Fort Lauderdaleen.
Pahin kuvittelemamme asia oli se, että kun hän ei käyttänyt huumeita,
pojat antoivat hänelle jotain huumetta, eikä hän vain muistanut soittaa kotiin.
Se oli pahin kuvittelemamme asia.
OSAVALTIO VASTAAN JOSHUA DAVID NELSON
ULKOINEN TUTKIMUS OWENS, THOMAS
Meni 11 päivää ennen kuin saimme tietää, mitä tapahtui. He tunnistivat hänet hampaiden perusteella -
mätänemisen vuoksi.
Yksitoista päivää pellolla Floridan kuumuudessa.
Hänen olisi pitänyt saada tehdä kaikki, mitä oli suunnitellut.
TOMMYN VELI
Eikä hän saanut tehdä sitä.
Pelkän typerän auton takia.
Minun ei tarvitse kuin ajatella sitä, niin alan itkeä kuin pikkulapsi.
Uskokaa pois, olen raivoissani.
Se tyyppi on elänyt koko tämän ajan ja sukulaiseni ei.
Tämä on paljon rauhantahtoiselta hipiltä,
mutta niin rauhantahtoinen en ole.
Rauhaa, rakkautta ja onnea ikuisesti, kunnes veljeni murhataan raa'asti.
Minä omistan elämäni sille.
Omistan elämäni sille.
Niiden on parasta toivoa... Parasta pysyä vankilassa,
koska niiden ei kannata kohdata minua päästyään ulos.
Tässä on Tommyn isä. Hän kuoli joulukuun 4:ntenä 2004.
Syöpään.
Ja kyllä,
hän toivoi saavansa nähdä teloituksen.
Hän aikoi syödä popcornia eturivissä.
Niin hän silloin sanoi toimittajille.
Mutta kun hän tuli aina vain sairaammaksi,
tiesimme, ettei hän saa nähdä sitä.
Onhan 22 vuotta pitkä odotusaika.
Se mies olisi ehdottomasti pitänyt teloittaa jo aikaa sitten.
Poikien mielestä heillä oli syy. Heillä oli suunnitelma.
Mutta kun sitä ajattelee, ei heillä mitään syytä ollut.
Tommy yritti pyytää heitä ottamaan auton.
Hän tiesi, että he tappavat hänet.
Mutta he jatkoivat. He tekivät päätöksen tappaa hänet.
He olisivat vain voineet ottaa auton ja lähteä.
He tekivät väärän valinnan, ja nyt he maksavat siitä.
Ja toinen maksaa hengellään.
THREE RIVERS, MICHIGAN
JOSHIN ÄITI OLI PEGGY
POJAN ISÄ ALAN OLI ÄIDIN TOINEN MIES
PEGGY OLI ENSIN NAIMISISSA JERRY STEWARTIN KANSSA
Olin 19-vuotias, kun nain Peggyn.
JERRY STEWART PEGGY OS. PETERSON
Hän on Heather-tyttäremme äiti.
Peggy on myös Josh Nelsonin äiti.
Taisin olla eron aikaan noin 21-vuotias.
Ja...
Josh syntyi noin kolme vuotta myöhemmin.
Muistan, kun Heather oli noin puolen vuoden ikäinen.
Olin varsin huolissani äidillisen huolenpidon laadusta,
jota Peggy kykeni tytölle antamaan.
Muistan, miten kuulin Heatherin itkevän talon perällä.
Menin katsomaan Heatheria, ja hän hiljeni.
Kerran Peggy nousi ylös. Kuulin hänen menevän asuntovaunun perälle.
Itku lakkasi varsin äkkiä.
Niin äkkiä, että panin sen merkille. Se vain vaikutti erilaiselta.
Nousin ylös ja menin katsomaan, mistä on kyse.
Kun menin huoneeseen,
Peggy perääntyi vauvan luota tyyny kädessään.
Näytti siltä, että Peggy piti tyynyä Heatherin kasvoilla.
Kun hän perääntyi, Heather alkoi taas itkeä.
En nähnyt sitä varmasti,
mutta minusta tuntui vahvasti siltä, että siitä siinä oli kyse.
Kyselin Peggyltä asiasta.
Hän kielsi sen ja sanoi, että hän vain,
no, hän vain yritti lohduttaa Heatheria.
Samantyyppisiä tapauksia oli muutamia.
Kun lopulta sain Heatherin huoltajuuden, kysyin häneltä:
"Tahdotko sinä tätä?"
Ainahan ei tiedä varmasti, miltä se lapsista tuntuu.
Muistan, että Heather sanoi,
että kyllä hän tahtoi tulla asumaan kanssani Michiganiin,
mutta hän oli hyvin huolissaan Joshista.
Hän sanoi: "En tahdo jättää Joshia sinne yksikseen."
Äitini ei ollut hoivaava.
Sanoisin, että hänellä ei ollut kykyä antaa äidillistä hoivaa.
JOSHIN SISKOPUOLI
Luulen, että hänen sisällään oli tyhjä kohta,
joka esti häntä olemasta äiti, jota minä ja Josh tarvitsimme -
ja joka lapsilla kuuluisi olla.
Alania, Joshin isää, määritteli hänen alkoholisminsa.
Tiedän, että hän oli fyysisesti väkivaltainen Joshia kohtaan.
Hän piiskasi poikaa usein ja huusi paljon.
En tiedä, miten paljon enemmän sitä tapahtui, kun en ollut siellä -
kuin ollessani käymässä.
Oliko se niitä asioita, joita ihmiset tekevät suljettujen ovien takana?
Enpä tiedä.
Se on nyt aika rankkaa.
Luulen, että se ympäristö tuhosi Joshin.
Hän ei koskaan saanut hyviä arvoja tai opetuksia.
Tuskin häntä opetettiin rakastamaan.
Kun sitä ei saa, sitä ei voi antaa.
Eikä voi...
Ei vain ole mitään.
En vain usko, että hänellä oli koskaan mahdollisuuksia.
JOSHIN ÄITI JA ISÄ EROSIVAT, KUN HÄN OLI SEITSEMÄNVUOTIAS
HÄNEN ÄITINSÄ MENI UUDELLEEN NAIMISIIN
MUUTAMAA VUOTTA MYÖHEMMIN
Kun he muuttivat Floridaan vuonna 1991,
kaikki kommunikaatio ja siteet perheeseen katkesivat.
Kuulin seksuaalisesta hyväksikäytöstä, jota Josh joutui kestämään Gregiltä,
isäpuoleltaan. Kuulin siitä oikeudenkäynnissä.
En tiennyt siitä mitään. HÄN ANTOI MINULLE SUUSEKSIÄ.
K KUINKA USEIN? V EHKÄ PARI KOLME KERTAA VIIKOSSA.
K PARIN VUODEN AJAN?
V PARISEN VUOTTA.
Raporttien perusteella -
Greg käytti Joshia hyväkseen päivittäin, viikoittain.
Se ei ollut mikään joskus silloin tällöin tapahtuva juttu.
Raporteista tuli se kuva,
että se oli melkein hänen koko elämänsä.
Se alkoi niin, että olin suihkussa.
Hän tuli sisään ja istui pöntölle.
Tiesin tietenkin, että siinä oli jotain outoa. Lopulta hän tuli yhtenä yönä huoneeseeni ja alkoi kosketella yksityisestä paikasta,
penistäni. Yritin kieriä pois hänen luotaan.
Hän oli sinnikäs.
Sitten esitin olevani unessa.
Teeskentelin, ettei koko juttua tapahtunut,
ei voinut tapahtua.
Vajosin syvemmälle itseeni, ja lopulta sain erektion.
Olin nuori, ja kehoni reagoi.
Sitten hän antoi minulle suuseksiä.
Kun hän teki niin,
en pysty kuvailemaan, miltä minusta tuntui.
En tuntenut mitään, en yhtään mitään.
Kuten sanoin, vajosin syvemmälle itseeni. Pakenin itseäni.
Lopulta rohkaisin itseäni kertomaan äidille,
kun sitä oli sattunut puolisen vuotta tai vuoden verran.
Istuin hänen kanssaan alas ja sanoin:
"Äiti, näin hän tekee minulle."
Äiti kutsui hänet huoneeseen, ja hän myönsi asian.
Hän muka teki niin, koska luuli minun pitävän siitä.
Äiti sanoi, että jos Greg vielä kerran tekisi niin, hän tappaisi tämän.
Minä siinä istuin ja ajattelin koko ajan: "Siis jos vielä tekisi niin?"
Entä ne kerrat, kun teki jo?
Entäs kaikki ne kerrat, kun hän teki jo niin?
Minun on vaikea uskoa, että -
viaton lapsi -
istuu kuolemanjonossa.
Eikä ole mitään tilivelvollisuutta -
niille ihmisille, jotka ajoivat hänet tuohon pisteeseen.
Olisinpa voinut pelastaa hänet.
Olisipa joku vain pelastanut hänet.
Kukaan ei ansaitse tuollaista.
Niin moni ihminen olisi voinut pelastaa hänet.
Aikuisten olisi pitänyt puuttua siihen.
Oli hän sitten kaksi tai 12 vuotta,
kukaan ei ollut hänen tukenaan.
Olen pahoillani, etten minäkään.
Se sai hänet lopettamaan vähäksi aikaa, ehkä pariksi kolmeksi kuukaudeksi.
Mutta ei se lakannut.
Hän tuli taas luokseni.
Siinä vaiheessa olin 18, ja...
Minusta tuntui, etten anna sen enää tapahtua.
Hän ei reagoinut,
mutta hän sanoi: "Sinun täytyy nyt tulla kanssani.
Meidän täytyy puhua äidillesi." Sanoin: "No joo! Mennään puhumaan äidille."
Mutta hän manipuloi tilannetta niin,
että minun piti odottaa autossa,
kun hän meni sisään puhumaan äidille.
Kukapa jälkikäteen osaa sanoa?
Olin luottavainen jostain syystä, jota en tiedä.
Minä vain luotin niihin,
jotka olivat sellaisessa asemassa, auktoriteetteja.
Minä vain luotin häneen.
Hän meni sisään ja puhui äidille. Äiti tuli ulos raivoissaan.
Hän käski minun antaa avaimeni.
Sitten olin pihalla. Minun piti lähteä.
Minulla ei ollut työpaikkaa eikä rahaa.
Minun piti hakea vaatteeni ja häipyä.
Mietin sitten: "No niin. Mitä voin tehdä?"
MYÖHEMMIN SAMANA PÄIVÄNÄ JOSH JA KEITH TAPPOIVAT TOMMYN
VIIKKOA ENNEN MURHAA -
KEITHIN TYTTÖYSTÄVÄ TINA OLI OTTANUT KYYDIN VASTAAN TOMMYLTA
Eräänä iltana menimme siskoni kanssa Joshille tapaamaan Keithiä ja Joshia.
Keith ei ollut siellä.
Aioin kävellä puhelinkioskille soittamaan Keithille.
Tommy oli siellä sinä iltana.
Hän sanoi, että voin käyttää hänen autopuhelintaan.
Kun pääsimme autolle,
hän sanoi, että meidän täytyy ajaa lähemmäs kenttää,
jotta voin soittaa.
Suostuin siihen.
Sen sijaan hän vei minut syrjäiseen paikkaan, jossa ei ollut ketään muuta,
ja teki minulle seksuaalista väkivaltaa.
En aikonut sanoa mitään,
mutta siskoni huomasi, että jokin vaivasi minua.
Heti kun kerroin hänelle, hän kertoi koko jutun Joshille.
Josh oli tietenkin raivoissaan.
Alussa Tommy kielsi kaiken,
mutta myöhemmin hän lopulta myönsi, mitä oli tehnyt.
TINA SISARINEEN KUULI TOMMYN KUOLEMASTA,
KUN JOSH JA KEITH HAKIVAT HEIDÄT MURHAYÖNÄ
Kun kuulin tapahtuneesta, olin ensin iloinen, että Tommy oli poissa.
Se oli ensimmäinen reaktioni.
En enää ikinä joutuisi kestämään häntä.
Syyllisyydentunto tuli jälkeenpäin.
En luule, että he tekivät tekonsa -
vain sen takia, mitä Tommy teki minulle.
Tiesin, että heillä molemmilla oli ongelmia omassa elämässään,
mutta minusta tuntui, että kun heille kerrottiin, mitä minulle tapahtui,
se oli korsi, joka katkaisi kamelin selän.
Moni elämä päättyi sinä yönä.
Ei vain Tommyn.
Moni ihminen haavoittui, moni ihminen tuhoutui.
Josh, Keith, koko Owensin perhe.
Kukaan ei enää koskaan ole entisellään sen yön jälkeen.
Joshilla on aina hyvin erityinen paikka sydämessäni.
Hänellä on hyvä sydän.
Hän oli pelästynyt nuori.
Häntä oli vahingoitettu paljon elämänsä aikana.
Se päättyi hirveällä tavalla.
TINAN SYYTTEITÄ TOMMYA VASTAAN EI OLE KOSKAAN TODISTETTU
Niin on voinut tapahtua.
Emme voi tietää.
Minusta se ei ole oleellista. Se mainittiin oikeudenkäynnissä.
He olivat ystävyksiä.
Mitään pakottamista tai raiskausta ei tapahtunut.
Siitä ei vain puhuttu -
yhtä mainintaa lukuun ottamatta. Siinä kaikki.
He suunnittelivat sen harkitusti. He tahtoivat auton ja tappoivat hänet.
HYVÄÄ SYNTYMÄPÄIVÄÄ, TOMMY OWENS
He houkuttelivat ihmisen metsään omasta autostaan,
hakkasivat häntä baseballmailalla ja viilsivät hänen kurkkunsa auki,
kun hän aneli henkensä puolesta ja pyysi heitä ottamaan auton.
"Ei, tapamme sinut." Ja niin he tekivät.
Ja mitä he siitä saivat?
He ovat vankilassa ja poikani on poissa.
En antaisi heille anteeksi.
Palakoot helvetissä.
En vieläkään pysty täysin tuntemaan -
ja ymmärtämään ja käsittämään, mitä tein sinä yönä.
Miten pystyin tekemään sellaista?
Etenkin, kun olin ollut uhri koko ikäni.
Olin toisten uhri, mutta menin -
ja tein raa'alla tavalla jostakusta toisesta uhrin.
Minähän olen siitä täysin vastuussa.
Ei kukaan muu. Minä tein sen.
Tahdon ottaa sen takaisin todella kipeästi.
Tahdon poistaa aiheuttamani tuskan kaikilta.
Tahdon palauttaa hänet eloon, mutten voi.
En tiedä, miten...
En tiedä, miten hyvittäisin sen.
En tiedä, miten pyytäisin anteeksi.
En tiedä, miten... En tiedä, mitä sanoisin.
Jaha.
Kyllähän hän vastuun ottaa,
mutta siinä oli kaikki, mitä hän sanoi.
Hänellä on ollut vuosia aikaa ajatella,
että hän tosiaan on vastuussa tapahtuneesta.
En tunne häntä kohtaan lainkaan eri tavalla.
Ei minun tuon lausunnon takia kuulu antaa hänelle anteeksi.
Ei.
Hän luultavasti sanoi sen, mikä hänen oli tarpeen sanoa,
koska hän tietää teloituspäivänsä lähestyvän.
Hän sanoo mitä tahansa, että saisi vähän myötätuntoa.
Ei hän silloin aikanaan sanonut mitään.
Itse asiassa hän ilmeili meille poistuessaan.
Oikeudenkäynnissä otettiin huomioon, että hän virnisti meille.
Hän katui vain sitä, että jäi kiinni.
En muista sitä, mutta en ikinä virnistäisi heille sellaisesta asiasta.
Saatoin virnistää jollekin, mitä todistajanaitiossa sanottiin -
tai jollekin, josta olin eri mieltä.
Mutta edes siihen aikaan en olisi tehnyt niin heille.
KAKSI KUUKAUTTA HAASTATTELUN JÄLKEEN -
JOSH SUOSTUI VASTAAMAAN LISÄKYSYMYKSIIN TOMMYN MURHASTA
JOSH EI IKINÄ VÄITTÄNYT,
ETTÄ TINALLE TEHTY VÄKIVALTA OLI TEKIJÄ TOMMY OWENSIN SURMASSA
En luule, että he tekivät tekonsa -
vain sen takia, mitä Tommy teki minulle.
Minusta tuntui, että kun heille kerrottiin, mitä minulle tapahtui,
se oli korsi, joka katkaisi kamelin selän.
Tuohon kysymykseen on vaikea vastata.
Minusta asioita tapahtuu...
Tapahtuu asioiden sarja, joka johtaa johonkin.
En usko, että se oli ratkaiseva tekijä -
hänen tappamisessaan.
Ei.
Mutta kyllä se oli osatekijä.
Se...
En enää pitänyt häntä viattomana.
Itseltään ei voi piiloutua,
kun kököttää yksin sellissä.
Se auttoi minua.
Se auttoi minua muuttumaan ja pohtimaan, kuka todella olen.
Ei sitä, kuka olen kokemusteni takia.
Tunnen selvemmin.
Olen paremmin kosketuksissa tunteisiini.
En ole vihainen enkä kärsi.
Tai sitten viha ja kärsimys eivät dominoi elämääni.
Joskus uskon, että ansaitsen kuolla,
koska niinhän yhteiskuntamme uskoo.
Se on hinta, jonka saa maksaa,
kun tekee murhan. Joskus.
Mutta samaan aikaan minusta tuntuu, etten ansaitsekaan kuolla,
koska kuolemanrangaistus on kuulemma vain kaikkein pahimpia varten.
Kuulunko kaikkein pahimpiin?
Tiedän, ettette voi katsoa minua näkemättä, mitä olen tehnyt.
Toivon silti, että ihmiset voisivat katsoa minua ja nähdä...
En pyydä unohtamaan sitä, vaan näkemään, että olen muutakin.
Tiedän, että se on ihmisille äärimmäisen vaikeaa.
Ymmärrän sen, ja...
Tahdon, että minusta nähdään kaikki ominaisuudet,
ei vain sitä hetkeä.
Yhtä -
uskomatonta, hirvittävää, kauheaa päätöstä.
Olen muutakin. Ja...
Se oli yksi syistäni lähteä tähän mukaan.
Eihän sillä kai paljon väliä ole,
mutta tahdon ihmisten tietävän, ettei se ole niin yksinkertaista.
Ei se ole niin selvä juttu, se on... no.